Տարզան։ Լեգենդ

**Տարզան։ Լեգենդ** (), ռեժիսոր Դեյվիդ Եթսի արկածային մարտաֆիլմը՝ ամերիկացի գրող Էդգար Ռայս Բերոուզի կողմից ստեղծված կերպարի մասին։ Սցենարի հեղինակներն են Ադամ Կոզադը և Կրեյգ Բրյուերը։ Գլխավոր դերերում հանդես են եկել Ալեքսանդր Սկարսգորդ և Մարգո Ռոբի։ ԱՄՆ-ում ֆիլմի պրեմիերան կայացել է 2016 թվականի հուլիսի 1-ին, Ռուսաստանում` 2016 թվականի հունիսի 30-ին։

## Սյուժե
Կապիտան Լեոն Ռոմը իր զինվորների հետ ուղևորվում է ջունգլի, որպեսզի գտնի առաջնորդ Մբոնգուին։ Գտնելով նրան, նրանք պայմանագիր են կնքում. «Եթե Լեոնը գտնի և բերի Տարզանին, նա կտա Լեոնին մեկ արկղ ադամանդ»։ Ջոն Կլեյթոն III-ը հայտնի է ամբողջ աշխարհով ինչպես «մարդ-կապիկ» Տարզան։ Լոնդոնյան կյանքին հարմարվելուց 10 տարի հետո, նրան ուղարկում են Կոնգո, որպեսզի իմանա, թե ուր են անհետանում աբորիգենները, քանի որ նա ամենալավը գիտի տարածքը։ Ստանալով Ջորջ Վաշինգտոն Ուիլյամսի օգնությունը և վերցնելով կոնջը (պայմանով, որ նա կմնա գյուղում) մեկնում է Աֆրիկա։ Հասնելով Աֆրիկա` նրանք ուղևորվում են դեպի գյուղ։ Ճանապարհին Տարզանը հանդիպում է առյուծների, որոնց գիտեր դեռ մանկուց։ Այդ ժամանակ Լեոն Ռոմը սպասում էր Տարզանին, սակայն պարզվում է, որ նա նավից դուրս է եկել իրենից առաջ։ Հասնելով գյուղ` տեղացիները դիմավորում են Տարզանին և իր կնոջը մեծ ուրախությամբ։ Պարզվում է, որ երկաթե ճանապարհը, որը կառուցել է ռոմը, կարող է նրան իշխանություն տալ ամբողջ Կոնգոյում։ Գիշերով Ռոմի զինվորները մտնում են գյուղ, սպանում են առաջնորդին, առևանգում են մարդկանց և Ջեյնին։ Փորձելով նրանց կանգնեցնել` Տարզանը անհաջողության է մատնվում։

Առավոտյան նա, գյուղացիները և Ջորջը ճանապարհն անցնում են ջունգլիի երկաթե ճանապարհով, որպեսզի կրճատեն ճանապարհը և հասնեն Ռոմի հետևից։ Նրանք հասնում են գնացքին` ճանապարհին ազատելով գերիներին։ Հավաքելով փաստեր այն մասին, թե ինչ է կատարվում այդտեղ` հրամայում է Ջորջին մեկնել Անգլիա և պատմել Թագուհուն։ Բայց նա հրաժարվում է, ասելով, որ երբեք ոչ ոքի չի թողել։ Միասին նրանք սկսում են փնտրել Ջեյնին։ Այնտեղ նա հանդիպում է Գորիլային, ով եղել է Տարզանի եղբայրը և ով համարում է նրան դավաճան, քանի որ Ջոնը թողել է անտառը և հեռացել ապրելու մարդկանց հետ։
Որպեսզի անցնեն առաջ նա կռվում է գորիլայի հետ։ Այդ ժամանակ Ջեյնը փախչում է նավից իր հին ընկերոջ հետ։ Ջունգլիներում նրանք բաժանվում են։ Զինվորները անտառից ոչ հեռու գտնում են Ջեյնին գորիլաների հետ։ Նրանք վերցնում են Ջեյնին և գնդակահարում գորիլաներին։ Լսելով նրա ձայները Տարզանը, անցնելով ծառերի միջով, հասնում է գորիլաների սպանության վայրին։ Լեոն Ռոմը Տարզանին ծուղակն է գցում և ուղարկում առաջնորդ Մբոնգայի մոտ։ Նա վերցնում է իր ադամանդները և հեռանում։ Տարզանը Մբոնգոյի հետ մենամարտի է մտնում, որի ժամանակ պարզվում է, որ Տարզանը սպանել է նրա որդուն նրա համար, որ նա սպանել էր իր մայր-գորիլային։ Կռիվը ոչ ոքի է ավարտվում, քանի որ Տարզանին օգնության են հասնում գորիլաները։

Ինչպես նաև պարզվում է, որ եթե Լեոնը իր ադամանդները տա Բելգիայի թագավորին, ապա վերջինս կունենա 20 հազար զինվոր, որոնց օգնությամբ կգրավի Կոնգոն։ Տարզանը Առյուծների, գորիլաների և Ջորջի օգնությամբ հետապնդում է անտիլոպներին։ Նրանք ոչնչացնում են իրենց ճանապարհին ամեն ինչ։ Տարզանը փրկում է Ջեյնին, ում տալիս է Ջորջին` վստահելով նրա պաշտպանությանը, իսկ ինքը ուղևորվում է Լեոնի խորտակվող նավը։ Այնտեղ նա կռվում է Լեոնի հետ, ով հաղթում է` փաթաթելով Տարզանի վզին բույսեր, որոնք նվեր էր ստացել։ Տարզանը կանչում է իր ընկերներ-կոկորդիլոսներին ազդանշանների միջոցով, ովքեր սպանում են Լեոնին։ Նավերը, որոնք բերել էին զինվորների հետ են դառնում։ Վերջում Տարզանը ոչնչացնում է նավը։ Ջեյնը մտածում է, որ նա մահացել է, սակայն Տարզանը գտնվում էր նրա մեջքի ետևում։ Նրանք համբուրվում են։ Մի քանի տարի անց Տարզանը և Ջեյնը որդի են ունենում։ Ֆիլմի ընթացքում դրվագներ են ցուցադրված Տարզանի ծնունդից, ջունգլիներում կյանքից և Ջեյնի հետ ծանոթությունից։

## Դերերում

## Նկարահանումներ
Նկարահանումները սկսվել են 2014 թվականի հունիսի 30-ին Մեծ Բրիտանիայում Warner Bros. Studios ընկերության կողմից և ավարտվել են նույն թվականի հոկտեմբերի 3-ին։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների արկածային ֆիլմեր
Կատեգորիա:2010-ականների բրիտանական ֆիլմեր
Կատեգորիա:2010-ականների ֆենտեզի ֆիլմեր
Կատեգորիա:2016 ֆիլմեր
Կատեգորիա:IMAX ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան էքշն արկածային ֆիլմեր
Կատեգորիա:Ամերիկյան ֆենտեզի արկածային ֆիլմեր
Կատեգորիա:Անգլիայում նկարահանված ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Դեյվիդ Եյթսի ֆիլմեր
Կատեգորիա:Ֆիլմեր կենդանիների մասին
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆիլմեր, որոնց գործողությունները տեղի են ունենում 1890 թվականին
Կատեգորիա:Ֆիլմեր, որոնց գործողությունները տեղի են ունենում 1889 թվականին
Կատեգորիա:Dune Entertainment ֆիլմեր